polyglot-tagger/wikipedia-language-snippets-filtered huggingface dataset:
امام محمد بھی ان کے مرتبہ شناس تھے؛ چنانچہ جب امام ابویوسف رحمہ اللہ بغداد کے قاضی تھے، امام محمد نے کوفہ سے انہیں لکھا کہ میں آپ کی ملاقات کے لیے بغداد آنا چاہتا ہوں؛ لیکن امام ابویوسف رحمہ اللہ نے لکھا کہ اہلِ کوفہ کوآپ سے فائدہ پہنچ رہا ہے؛ یہاں آنے میں ان کا نقصان ہوگا، ان کوفائدہ پہنچائے امام محمد رحمہ اللہ فرماتے تھے کہ علم کی توقیر کرنی ہمیں امام ابویوسف نے اس طرح سکھائی کہ جب میں پہلی بار امام صاحب کی خدمت میں گیا تومجلس میں پہنچ کرمیں نے پوچھا کہ امام ابوحنیفہ رحمہ اللہ کون صاحب ہیں؟
جب میں بیٹھ گیا توانہوں نے اشارہ سے بتایا کہ فلاں صاحب ہیں (حنفی فقہاء کی اصطلاح میں امام صاحب اور امام ابویوسف رحمہم اللہ کو شیخین کہا جاتا ہے) سوال کا یہ طریقہ پسندیدہ نہیں تھا، اس لیے انہوں نے ٹوکا۔
اس کے بعد سے عیسیٰ بن ابان کو امام محمد رحمہ اللہ سے اس در تعلق خاطر ہوا کہ وہ حلقہ اصحاب میں داحل ہوگئے اور امام محمد رحمہ اللہ کی کتاب الحج جوانہوں نے شیوخِ مدینہ کے رد میں لکھی تھی، اہلِ مدینہ تک عیسیٰ بن ابان ہی کے ذریعہ پہنچی، خود امام شافعی رحمۃ اللہ علیہ نے اس غلط فہمی کودور کردیا ہے، وہ فرماتے ہیں کہ میں نے امام محمد رحمہ اللہ کی کتابوں کوساٹھ دینار صرف کرکے حاصل کیا؛ پھران میں غور کیا تو ہر مسئلہ کی حدیث سے تائید پائی۔
اس وقت درس وتدریس کے مختلف طریقے رائج تھے، بعض شیوغ اپنے حافظہ پر اعتماد کر کے طلبہ کو زبانی املا کراتے تھے، بعض لوگ، اپنی لکھی ہوئی تحریر تلامذہ میں سے کسی ایک کو دیدیتے وہ اس کی قرأت کرتا جاتا اور عام طلبہ اسے لکھتے یا حفظ کرتے جاتے تھے، امام مالکؒ کے درس کا یہی طریقہ تھا، بعض حضرات کا یہ طریقہ تھا کہ انہیں جوکچھ املا کرانا ہوتا تھا وہ پہلے لکھ لیتے تھے اور پھرخود ہی طلبہ کے سامنے اس کی قرأت کرتے اور طلبہ اسے نوٹ کرتے جاتے تھے، امام محمد کا بھی غالباً عام دستور یہی تھا کہ وہ خود قرأت کرتے تھے۔
درس میں طلبہ کے سامنے جوتقریر کرتے تھے، وہ نہایت ہی صحیح اور حشووزوائد سے پاک ہوتی تھی، امام شافعی رحمۃ اللہ علیہ یہ دیکھ کر فرماتے تھے کہ امام محمد جب کسی مئلہ کو لیتے اور اس پرتقریر کرتے تھے، تو کلام میں ایک حرف کی بھی تقدیم وتاخیر نہیں ہوتی تھی، ایسا معلوم ہوتا تھا کہ ان پر قرآن کا نزول ہو رہا ہے۔
علم وفن کا ذوق امام محمد میں فطری تھا، وہ آغازِ شعور ہی سے مسائل میں ایسی باریکیاں پیدا کرتے تھے کہ بڑوں کی نگاہیں بھی وہاں تک کم پہنچتی تھیں، ان کے اسی فطری ذوق اور استعداد کودیکھ کرامام صاحب نے فرمایا تھا کہ انشاء اللہیہ لڑکا رشید ہوگا، ایک روز ان کے ایک سوال پرفرمایا کہ تم توبڑوں جیسا سوال کرتے ہو، میرےپاس آمد ورفت رکھو۔
محمد بن سماعہ جوان کے خاص تلامذہ میں ہیں، فرماتے تھے کہ امام محمد کومطالعہ میں اس قدر انہماک ہوتا تھا کہ اگرکوئی شخص ان کوسلام کرتا تو انہماک وبے خبری میں اس کے لیے دُعا کرنے لگتے؛ پھرجب وہ شخص کچھ اور الفاظ زیادہ کرکے دوبارہ سلام کرتا تووہی الفاظ دہرادیتے تھے۔
ان کے نواسے فرماتے ہیں کہ میں نے اپنی والدہ سے دریافت کیا کہ نانا گھر میں رہتے تھے توکیا کرتے تھے؛ انہوں نے اشارہ کرکے بتایا کہ فلاں کوٹھری میں رہا کرتے تھے اور گردوپیش کتابوں کا انبار لگارہتا تھا، میں نے مطالعہ کے وقت ان کو کبھی بولتے ہوئے نہیں سنا؛ بجز اس کے کہ وہ آبرو اور ہاتھ کے اشارہ سے اپنی ضرورت بتلادیا کرتے تھے۔
علمی شغف کا یہ حال تھا کہ کپڑے میلے ہوجاتے تھے؛ لیکن جب تک کوئی دوسرا شخص کپڑا نہ بدلوادیتا وہ کپڑے نہیں اُتارتے تھے، گھر میں ایک مرغ پلا ہوا تھا، جورات میں اکثر بانگیں دیا کرتا تھا؛ انہوں نے اہلِ خانہ سے کہا کہ اسے ذبح کردو، اس کی بانگ بے ہنگام کی وجہ سے کام میں خلل پڑتا ہے۔
آپ نے گھر میں کہہ رکھا تھا کہ مطالعہ کے وقت مجھ سے دنیا کی کسی ضرورت کا ذکر نہ کیا جائے کہ میرا قلب اس کی طرف متوجہ ہو، جوکچھ کہنا ہو میرے وکیل سے کہو۔
امام محمد رحمہ اللہ کی عمر کا بیشتر حصہ درس وتدریس اور افادہ وتعلیم کے مشغلہ میں گذرا، سیکڑوں اشخاص نے ان کے سامنے زانوے تلمذ تہ کیا ہوگا، ان سب کے ناموں کا استقصا نہایت دشوار ہے، جن تلامذہ کے ناموں کا پتہ چل گیا ہے، ان کی فہرست بھی کافی لمبی ہے، اس لی یہاں ان مشاہیر تلامذہ کا ذکر کیا جاتا ہے، جنھیں کوئی امتیازی حیثیت حاصل تھی:
معاملات کے بیشتر مسائل کا مدار عرف اور تعامل پرہے؛ لیکن یہ چیزیں ہمیشہ بدلتی رہتی ہیں، آج جوچیز بھی عرفِ عام اور فقہا کی اصطلاحمیں عمومی بلوی میں داخل ہے، ضروری نہیں کہ وہ عرف وتعامل کل بھی باقی رہے، کسی زمانہ میں نبیذ سے وضو کے جواز وعدمِ جواز کا سوال تھا؛ لیکن آج سوڈا واٹر کی قسم کی چیزوں کے متعلق سوال کیاجاتاہے، اس لیے ایک مجتہد کے لیے ضروری ہے کہ وہ عرفِ قدیم اور عرفِ جدیدسے واقف وتعامل کوسمجھنے کی کوشش کرتے اور اُن سے واقفیت پیدا کرنے کے لیے جواہلِ حرفہ اور پیشہ وروں کے پاس جاتے تھے، حسن بن شہوب فرماتے ہیں کہ:
ترجمہ: میں نے امام محمد رحمہ اللہ کودیکھا کہ وہ رنگریزوں کے پاس خود جاتے اور اُن سے مل کران کے معاملات اور معاملات میں وہ جوکچھ تبدیلی پیدا کرتے رہتے تھے اس کے متعلق معلومات حاصل کرتے تھے۔
ایک مجتہد کے لیئےیہ بھی ضروری ہے کہ قرآن وحدیث پراس حیثیت سے نظر رکھے کہ کون سی آیت یاحدیث منسوخ اور کون سی ناسخ ہے اور اس بات کا بھی پورا علم ہوکہ قرآن وحدیث میں جوچیزیں حرام یاحلال کی گئی ہیں، ان کی علت مشترکہ کیا ہے؛ تاکہ دوسری چیزیں جن کی حلت یاحرمت کے متعلق کوئی تصریح نہیں ہے، ان پرحلال یاحرام ہونے کا حکم لگایا جاسکے، امام محمد اس حیثیت سے بھی قرآن وحدیث پرمجتہدانہ نظر رکھتے تھے، امام شافعی رحمۃ اللہ علیہ فرماتے ہیں، میں نے امام محمد جیسا ناسخ ومنسوخ اور حلال وحرام اور ان کی علتوں کا جاننے والا نہیں دیکھا۔
نہایت صالح، عابد اور شب زندہ دار تھے، رات دن میں ایک ثلث قرآن تلاوت کرڈالتے تھے انہوں نے رات کوتین حصوں میں تقسیم کرلیا تھا، ایک حصہ میں درس وتدریس کا مشغلہ رہتا، دوسرے حصہ میں آرام فرماتے اور تیسرے حصہ میں بارگاہِ قدس میں سجدہ ریز ہوتے تھے۔
شیخ عبداللہ اپنے والد سے روایت کرتے ہیں کہ میں نے بارہا کوشش کی ہے کہ جس خصوع وخشوع کے ساتھ امام محمد رحمہ اللہ معمولاً نماز ادا کرتے ہیں، میں ایک ہی بار اس طرح پڑھ لوں؛ لیکن میں اس سے عاجز رہا بکربن محمد العمی فرماتے تھے کہ محمد بن سماعہ اور عیسیٰ بن ابان نے حسن وخوبی سے نماز پڑھنا امام محمد رحمہ اللہ سے سیکھا تھا محمد بن کامل اکمروزی فرماتے ہیں کہ میں نے زیدودرع میں امام محمد کوبہت زیادہ بلند پایہ پایا قتیبہ ابن سعید فرماتے ہیں کہ میں نے انہیں کثیر العبادۃ پایا امام شافعی رحمہ اللہ فرماتے ہیں کہ میں نے محمد بن حسن جیسا زاہد اور پرہیزگار نہیں دیکھا۔
نہایت رقیق القلب اور آخرت کے خوف سے لرزاں رہتے تھے، وفات سے کچھ دیرپہلے آپ پربے حدگریہ طاری ہوا، لوگوں نے سبب دریافت کیا توفرمایا کہ جس وقت میں بارگاہِ قدس میں کھڑا کیا جاؤں گا اور مجھ سے سوال ہوگا کہ مقامِ رے تک کون سی چیز لائی؟
رضائے الہٰی کی جستجو اور تلاش یاجہاد فی سبیل اللہ تومیں اس وقت کیا جواب دوں گا اس واقعہ سے معلوم ہوا کہ اسلاف کسی نیک مقصد کے بغیر گھر سے باہر نکلنا پسند نہیں کرتے تھے۔
محمد بن سماء کا بیان ہے کہ امام شافعی رحمہ اللہ کومتعدد بار مالی دقتیں پیش آئیں اور ایک مرتبہ توایسا ہواکہ امام محمد نے اپنے احباب واصحاب سے بڑی بڑی رقمیں ان کے لیے جمع کرائیں۔
اپنے حلم وسنجیدگی کی وجہ سے کوئی ناملائم یاغیرمہذب الفاظ اپنی زبان سے نہیں نکالتے تھے، کبھی کبھی مزاح کے جملے کہہ دیا کرتے تھے، کوئی مسجد گرپڑکر خراب ہوگئی تھی، لوگوں نے امام ابویوسف سے اس کے بارے میں فتویٰ پوچھا، انہوں نے کہا وہ مسجد کے حکم میں ہے، ایک روز ادھر سے امام محمد کا گذر ہوا، مسجد پران کی نظر پڑی کہ کوڑے کرکٹ سے اٹی ہوئی ہے، یہ دیکھ کرانہوں ے مزاحاً فرمایا یہ ابویوسف کی مسجد ہے۔
اسد بن فرات کے علاوہ امام شافعی رحمہ اللہ اور ابو عبید کے لیے بھی انہوں نے رات کو مخصوص طور پروقت نکالا تھا اس سے اندازۃ ہوتا ہے کہ امام محمد اپنے تلامذہ کے وقت کوکس قدر عزیز رکھتے تھے اور ان کے افادہ کے لیے خو د کتنی مشقتیں برداشت کرتے تھے۔
امام سرخسی رحمہ اللہ نے لکھا ہے کہ کسائی، امام محمد کے خالہ زاد بھائی تھے، سیر کا جوخاص باب کتاب الاعیان ہے جن میں فقہائے حنیفہ نے کمالِ دقیق سنجی سے کام لیا ہے، اس کے لغوی اور نحوی مسائل میں امام محمد نے کسائی سے خاص طور سے مدد لی۔
امام محمد نے اپنی کتابوں میں جن لوگوں سے روایتیں کی ہیں، ان کی تعداد سو سے متجاوز ہے (صرف کتاب الحج میں جن لوگوں سے روایتیں کی ہیں، ان کی تعداد 108/ہے اور کتاب الآثار میں جن شیوخ سے روایتیں کی ہیں ان کی تعداد 15/ہے؛ لیکن بعض نام دونوں میں مشترک ہیں) لیکن ان سب کا مشار ان کے اساتذہ میں نہیں ہے؛ بلکہ اس میں کافی تعداد ان کے اقران واصاغر کی بھی ہے جن سے انہوں نے روایتیں توکی ہیں؛ لیکن ان کے سامنے زانوے تلمذ تہ نہیں کیا ہے۔
تلامذہ کے ساتھ ان کا تلطف اور حسن سلوک صرف درس وتدریس اور وقت کی قربانی ہی تک محدود نہیں تھا؛ بلکہ روپیہ پیسہ کے بارے میں ان کا یہ وصف اور زیادہ نمایاں ہوجاتا تھا ،ایک بار اسد بن فرات کا خرچ چک گیا؛ انہوں نے کسی سے ذکر نہیں کیا، ایک دن امام محمد رحمہ اللہ نے دیکھا کہ وہ پنسرے سے پانی پی رہے ہیں، انہوں نے وجہ دریافت کی اسد نے صرف اتنا کہا میں مسافر آدمی ہوں، امام محمد رحمہ اللہ سمجھ گئے اور پچکے ہورہے اور رات کے وقت خادم کے ذریعہ ان کے پاس اسی دینار بھجوادیے (سونے کے موجودہ بھاؤ کے اعتبار سے دوہزار سے زیادہ روپیے ہوتے ہیں)۔
امام شافی رحمۃ اللہ علیہ کی بھی کئی بار انہوں نے مالی امداد کی، ایک بار انہوں نے پچاس دینار ان کودیئے اور کہا اس میں ننگ وعار محسوس کرنے کی ضرورت نہیں ہے، امام شافعی رحمہ اللہ نے فرمایا اگر مجھے ننگ وعار ہوتا تومجھ پرآپ جواحسانات کرتے ہیں، ان کا بار میں کیوں اُٹھاتا؟
عراق کے زمانہ قیام میں ایک بار امام شافعی رحمۃاللہ علیہ قرض کے سلسلہ میں نظربند کردیئے گئے تھے، امام محمد رحمۃ اللہ علیہ نے قرض خواہ کا قرضہ ادا کرکے انہیں رہا کرایا۔
حدیث کو قیاس کے مقابلہ میں بہرحال ترجیح ہے، امام صاحب اور ان کے اصحاب وتلامذہ سب اس کے قائل تھے؛ لیکن انہوں نے حدیث احاد کے قبول کرنے کے کچھ شرائط وحدود مقرر کردیئے تھے؛ انہی شرائط کی بنا پر لوگوں نے ان کی طرف سے بہت سی بدگمانیاں قائم کرلی تھیں؛ لیکن اگر ان کے منشاء ومقصد پر غور کیا جائے توبدگمانی کی کوئی بات باقی نہیں رہ جاتی؛ چنانچہ امام صاحب رحمہ اللہ نے متعدد بار اس غلط فہمی کو دور کرنے کی کوشش کی کی، عقود الجمان وغیرہ میں امام صاحب رحمہ اللہ کے بہت سے اقوال منقول ہیں، امام جعفر صادق رحمہ اللہ سے جو انہوں نے گفتگو کی تھی، اس میں بھی اس خیال کا اظہار کیا تھا۔
امام محمد رحمہ اللہ کی طرف سے بھی یہ بدگمانی تھی اس لیے انہوں نے متعدد جگہ اس غلط فہمی کودور کیا ہے، اس بحث میں کہ نماز میں قہقہ ناقضِ وضو ہے یانہیں؟
ترجمہ:اگرحدیث وآثار سے ثابت نہ ہوتا توقیاس کا فیصلہ وہی ہوتا جواہلِ مدینہ کہتے ہیں؛ لیکن حدیث واثر کی موجودگی میں قیاس کوئی چیز نہیں ہے، ہم کوصرف آثار ہی کی پیروی کرنی چاہیے۔
امام محمد رحمہ اللہ نے کہا: کہ یہ سوال خود میرے ذہن میں آیا ہے، امام صاحب رحمہ اللہ نے ان سے فرمایا کہ تم توبڑے لوگوں جیسا سوال کرتے ہو، تم برابر میرے حلقۂ درس میں آتے جاتے رہو اس کے بعد امام محمد رحمۃ اللہ علیہ مستقل طور پر امام صاحب کے سلسلۂ تلامذہ میں داخل ہو گئے اور ہمیشہ سفر و حضر میں ان کے ساتھ ساتھ رہے اور ان کی حیات تک کسی دوسرے حلقۂ درس میں نہیں گئے۔
امام محمد کوامام شافعی سے برا تعلق خاطر تھا، وہ جب آجاتے تو ضروری سے ضروری کام چھوڑ کران کی طرف متوجہ ہوجاتے تھے، ایک بار کسی ضرورت سے دارالخلافہ جانے کے لیے تیار ہوچکے تھے کہ امام شافعی رحمہ اللہ آگئے؛ انہوں نے دارالخلافہ جانے کا قصد ترک کردیا اور پورے دن ان کے ساتھ مشغول رہے، ایک مرتبہ امام شافعی رحمہ اللہ نے امام محمد کے پاس ایک منظوم خط لکھا کہ وہ اپنی کتابیں عاریۃً بھیج دیں، امام محمد نے اپنی تمام کتابیں ہدیۃً بھیج دیں۔
اس دور میں جب کہ طباعت وکتابت کے موجودہ طریقے رائج نہیں ہوئے تھے کسی کوکوئی کتاب ہدیۃً دے دینا، موجودہ زمانہ کی مطبوعہ کتابوں کا ایک کتب حانہ دینے سے زیادہ مشکل کام تھا، انہی تمام احسانات اور تعلقات کی بنا پرامام شافعی رحمۃ اللہ علیہ فرماتے تھے کہ:
انہی احسانات کی بناپر ابن عبدالبر نے لکھا ہے کہ قیامت تک ہر شافعی پرضروی ہے کہ وہ امام محمد کا ممنون رہے اور ان کی مغفرت کی دُعا کرتا رہے۔
علمِ دین میں اخلاق اور اس کی ذمہ داری کا احساس کی روح ہے؛ اگریہ چیز نہ ہوتوعلم صاحب علم کے لیے وبال اور باعثِ عذاب ہے، امام محمد رحمہ اللہ کے صحیفہ زندگی میں یہ وصف بہت نمایاں ہے کہ انہیں علم دین میں اخلاص اور اس کی ذمہ داری کا پورا پورا احساس تھا، بہت کم سوتے تھے، رات کا زیادہ حصہ درس وتدریس اور مطالعہ وتصنیف میں گذرتا، گرمیوں میں کرتا اُتاردیتے اور اپنے سامنے ایک طشت میں پانی رکھ لیا کرتے تھے، جب غنودگی طاری ہونے لگتی توبدن پرچھینٹے دیتے تھے، لوگوں نے آپ سے اس کم خوابی اور زحمت کشی کی وجہ دریافت کی، توفرمایا کہ:
میں کیسے سوسکتا ہوں، جب عام مسلمان ہم پراعتماد اور یہ خیال کرکے سورہے ہیں کہ جب ہمارے سامنے کوئی معاملہ یانیامسئلہ پیش آئیگا تواُن کے پاس لیجائیں گے، وہ اسے واضح کردیں گے تواگر میں سوجاؤں تواس سے دنیا کا نقصان ہوگا۔
امام ابوحنیفہ رحمہ اللہ نے جس فقہ کی تخم ریزی کی تھی اس کی آبیاری اور نشوونما میں تین بزرگوں امام ابویوسف، امام محمد اور امام زفر رحمہم اللہ نے خاص طور سے حصہ لیا تھا؛ لیکن ان میں سے بھی ہرایک کی خصوصیت پربڑی اچھی رائے دی ہے، کسی نے ان سے اہلِ عراق کے بارے میں سوال کیا توانہوں نے فرمایا:
ترجمہ: امام ابوحنیفہ اہلِ عراق کے سردار ہیں امام ابویوسف ان سب سے زیادہ متبع حدیث ہیں اور امام محمد نے ان سب سے زیادہ مسائل کی تفریع کی ہے امام زفر سب سے زیادہ قیّاس تھے۔
فقہ میں امام محمد کی اصلی خصوصیت یہی تفریع اور تولید مسائل ہے، تفریح کا مطلب یہ ہے کہ مستنبط مسائل کی علت مشترکہ تلاش کرکے اس کی روشنی میں دوسرے مسائل پیدا کیے جائیں، تفریع مسائل ہرشخص کا کام نہیں ہے، اس کے لیے دینی علوم میں تبحر، ادب ولغت سے واقفیت اور غیرمعمولی ذہانت کی ضرورت ہے، امام محمد میں یہ تمام خصوصیتیں بدرجہ اتم موجود تھیں، جن کی تفصیل اوپر آچکی ہے۔
اہلِ اجتہاد کے خطا وصواب کے بارے میں امام محمد نے اپنے تلامذہ کویہ اصول لکھوادیا تھا کہ جب کسی مسئلہ کی حلت وحرمت میں مجتہدین کا اختلاف ہوتا ہے اور ایک ہی چیز کوایک مجتہد حرام اور دوسرا حلال بتاتا ہے تواللہ تعالیٰ کے نزدیک صحیح اور حق توایک ہی ہوگا، یہ نہیں ہوسکتا کہ ایک ہی وقت میں کوئی چیز حلال وحرام دونوں ہو، اب جومجتہد اپنے اجتہاد میں مصیب ہوگا اسے اپنے خلوص اور فرض کی ادائیگی کدوکاش اور اصابت رائے کا جر ملے گا اور جومصیب نہ ہوگا اس کوبھی اپنے خلوص اور محنت کا اجر ملے گا؛ لیکن ماجور ہونے کا یہ مطلب نہیں ہے کہ اس کا قول اللہ تعالیٰ کے نزدیک حق بھی ہوگا۔
نہایت ذکی، ذہین اور طباع تھے، ان کے تمام اساتذہ ان کی ذہانت اور ذکاوت کے قائل تھے، امام مالک رحمۃ اللہ علیہ ان کے بارے میں فرماتے تھے کہ مشرق سے اس نوجوان جیسا کوئی ذکی اور طباع آدمی میرے پاس نہیں آیا حالانکہ اس وقت ان کے درس میں اہلِ مشرق ہی سے عبداللہ بن مبارک رحمہ اللہ، وکیع بن جراح رحمہ اللہ، عبدالرحمن بن مہدی رحمہ اللہ جیسے ائمہ حدیث موجود تھے، امام شافعی رحمۃ اللہ علیہ فرماتے تھے کہ میں نے امام محمد جیسا فربہ اندام، ذکی نہیں دیکھا، دوسری روایت میں ہے کہ میں نے ان کے جیسا عاقل اور فہیم نہیں دیکھا۔
بال گھنے، گدازبدن اور نہایت ہی شکیل وجمیل اور خوش لباس آدمی تھے ان کے حسن صورت کے متعلق یہ قصہ مشہور ہے کہ جب ان کے والد تعلیم کی غرض سے ان کوامام صاحب کے پاس لے گئے توامام صاحب نے ان کے حسن وجمال کودیکھ کرفرمایا کہ لڑکے کے سرکےبال اتروادو اور معمولی کپڑے پہناؤ ان کے والد نے اس کی تعمیل کی، بال اترجانے کے بعدان کے جمال میں اور چار چاند لگ گئے؛ چنانچہ اسی ہیئت کودیکھ کر ابونواس نے یہ اشعار کہے تھے
ترجمہ: وکیع بیان کرتے ہیں کہ چونکہ محمد بن حسن کم سن اور بہت ہی شکیل وجمیل تھے، اس لیے ہم لوگ حدیث کے درس میں ان کے ساتھ جانا پسند کرتے تھے۔
کوفہ و بصرہ میں بڑے بڑے شیوخ حدیث موجود تھے، مکہ میں سفیان بن عیینہ اور خراسان میں عبداللہ بن مبارک مرجع الخلائق تھے؛ خود مدینہ منورہ میں ابراہیم ابن محمد اور عبیداللہ بن محمد وغیرہ کے حلقہ درس قائم تھے؛ لیکن امام مالک رحمہ اللہ کے درسِ حدیث کی چند ایسی خصوصیتیں تھیں، جن کی وجہ سے حدیث میں وہ ساری دنیائے اسلام کے مرکز توجہ بن گئے تھے اور یہی چیز امام محمد کوکشاں کشاں کوفہ سے کئی سو میل دور مدینہ لے گئی، یہ ان کی خوش قسمتی تھی کہ انہیں جس طرح فقہ کی تعلیم کے لیے امام ابوحنیفہ رحمہ اللہ جیسا استاد ملا؛ اسی طرح حدیث کی تحصیل کے لیے اس وقت کے سب سے بڑے شیخ کی صحبت نصیب ہوئی۔
فہم و ذکا کے ساتھ ساتھ قوتِ حافظہ کا عطیہ بھی قدرت کی طرف سے انہیں وافر ملا تھا، اوپر ذکر آچکا ہے کہ امام ابوحنیفہ نے ان سے قرآن حفظ کرنے کے لیئے فرمایا توایک ہفتہ کے اندر انہوں نے پورا قرآن حفظ کرلیا۔
ایک مرتبہ امام ابویوسف رحمہ اللہ کے درس میں شریک تھے، امام نے کسی گذشتہ مسئلہ کے متعلق ان سے دریاف تکیا؛ انہوں نے جواب دیا تو امام نے فرمایا کہ یہ جواب صحیح نہیں ہے، امام محمد نے اپنے جواب پر اصرار کیا، تھوڑی سی رد وقدح کے بعد کتاب کی طرف رجوع کیا گیا، امام محمد کا جواب صحیح نکلا؛ پھر امام ابویوسف رحمہ اللہ نے فرمایا کہ:
امام ابوحنیفہ ، امام ابویوسف، اسماعیل بن ابی خالد الاحمسی، سفیان بن سعید الشوریٰ ، مسعر بن کدام، مالک بن مغول، قیس بن ربیع، عمربن زر، بکیربن عام، ابوبکر النہشلی، عبداللہ بن قطاف، محل بن محرز ابصّنی، ابوکدینہ یحییٰ بن المہلب، عبدالرحمن بن عبداللہ عتبہ، اسرائیل بن یونس، بدر بن عثمان، ابوالاحوص، سلام بن سلیم، سلام بن سلیمان، ابومعاویہ انصریر، محمد بن حازم، امام زفر، اسماعیل بن ابراہیم الجبلی، فضیل بن غزواں، حسن بن عمارہ، یونس بن ابواسحاق السبیعی، عبدالجبار بن العباس، محمد بن ابان الصالح القرشی، سعید بن عبیدالطائی، ابوفروہ عروہ بن الجارث، ابوزہیر العلاء بن زہیر رحمہم اللہ۔
قرآن میں تدبروتفکر اور اس سے استخراج مسائل، امام ابوحنیفہ رحمۃ اللہ کی درسگاہ کی خاص خصوصیت تھی، امام محمد میں وہ خصوصیت بدرجۂ اتم موجود تھی، چنانچہ وہ فرماتے ہیں:
امام ذہبی رحمہ اللہ نے ان اشعار کوقاضی ابوحازم عبدالحمید کی طرف منسوب کیا ہے اور چند اشعار نقل کرنے کے بعد لکھا ہےکہ صیرانی نے اس مرثیہ کی نسبت یحییٰ یزیدی کی طرف کی ہے۔
امام محمد رحمہ اللہ نے اس وقت کے تمام ممتاز شیوخ حدیث سے سماع اور استفادہ کیا تھا، خصوصیت سے امام مالک رحمہ اللہ کی روایتوں کے وہ بہترین حافظ وامین سمجھے جاتے تھے، ان کی روایتوں کے درس کے لیے انہوں نے ایک خاص دن مقرر کرلیا تھا، اسد بن فرأت کا بیان ہے کہ امام مالک رحمہ اللہ کی وفات کے بعد جس دن امام محمد رحمہ اللہ نے اُن کی مرویات کا درس دیتے تھے، اس دن اس قدر ہجوم ہوتا تھا کہ راستہ بند ہوجاتا تھا حدیث وآثار میں اُن کی دقتِ نظر اور وسعتِ معلومات کا صحیح اندازہ اس فن میں ان کی تصنیفات ہی سے کیا جاسکتا ہے، جس کی تفصیل تصنیفات کے باب میں آئے گی۔
امام محمد تین برس تک دیارِ نبوی صلی اللہ علیہ وسلم میں رہے اور بالالتزام امام مالک سے سماع حدیث کرتے رہے؛ انہوں نے کم وبیش سات سو حدیثیں اُن سے سنیں، خود فرماتے ہیں:
یہ بات قابل غور ہے کہ امام محمد مسلسل تین برس تک امام مالک رحمہ اللہ کی خدمت میں رہے؛ لیکن ان سے صرف سات سو حدیثیں سماع کیں، آخر اس قلتِ سماع کی کیا وجہ ہے؟
ابھی تیرہ چودہ سال کا سن تھا کہ ایک مسئلہ دریافت کرنے کی غرض سے امام ابوحنیفہ رحمہ اللّٰہ علیہ کی خدمت میں حاضر ہوئے ، وہ مسئلہ یہ تھا کہ اگر نابالغ عشاء کی کی نماز پڑھ کر سوجائے اور اسی رات میں وہ بالغ ہو تو عشاء کی نماز دہرائے گا یانہیں؟
امام ابوحنیفہ رحمہ اللہ نے اثبات میں جواب دیا، یہ سوال چونکہ انہوں نے اپنے متعلق کیا تھا، اس لیے وہاں سے فوراً اٹھے وضو کیا اور مسجد کے ایک گوشہ میں جا کر عشاء کی نماز دہرائی، امام صاحب رحمہ اللہ نے یہ دیکھ کر حاضرین سے فرمایا کہ انشاء اللہ یہ لڑکا رشید ہوگا۔
ترجمہ: امام محمد فیصلہ کے لیے بلائے گئے اور پھرقید کردیئے گئے اور اُن کوقید تنہائی دے دی گئی؛ گویا علم فقہ کے افادہ کومحبوس کردیا گیا، میں نے دربان کوکچھ دے دلاکر ان کے پاس ایک تھیلی درہم لے کر پہنچا۔
اتفاق سے اسی زمانہ میں ام جعفر کوکوئی جائداد وقف کرنے کا خیال پیدا ہوا، اس نے امام محمد سے وقف نامہ لکھنے کی درخواست کی، انہوں نے یہ کہہ کرمعذرت کردی کہ مجھے فتویٰ دینے سے روک دیا گیا ہے، ام جعفر نے امام محمد رحمہ اللہ کے معاملہ میں ہارون رشید سے گفتگو کی، ہارون نے انہیں فتویٰ کی اجازت دیدی اور پھران کوبڑے اعزاز واکرام کے ساتھ قاضی القضاۃ کا عہدہ پیش کیا اور جس پرغالباً وہ آخر وقت تک فائز رہے۔
سیرو مغازی حدیث ہی کا ایک شعبہ ہے؛ لیکن اس وقت تک یہ ایک علیحدہ فن ہوچکا تھا اور خاص خاص شیوخ کی تعلیم دیتے تھےاور اہلِ علم خصوصیت سے اس فن کی سند حاصل کرتے تھے، امام محمد نے فن مغازی میں محمد بن عمر الواقدی سے جو اس فن کے مشہور شیخ تھے، استفادہ کیا تھا، واقدی امام محمد کے تلامذہ میں ہیں اور انہوں نے امام محمد سے جامع صغیر خاص طور سے پڑھی تھی، فن مغازی اور سیر میں واقدی کو اس وقت خاص خصوصیت حاصل تھی، اس لیے امام محمد نے ان سے اس فن میں فائدہ اُٹھایا۔
امام محمد کے قاضی القضاۃ ہونے کے کچھ ہی دن بعد ہارون رشید کو کسی ضرورت سے رے جانا پڑا، امام محمد رحمہ اللہ کوبھی وہ اپنے ساتھ لیتا گیا؛ اسی مقام پر سنہ189ھ میں 58/برس کی عمر میں امام فقہ نے داعی اجل کولبیک کہا، اتفاق سے کسائی مشہور امام نحو بھی اس سفر میں ہارون کے ساتھ تھے؛ انہوں نے بھی اسی دن یا دو دن بعد انتقال کیا، ہارون کوان دونوں ائمہ فن کے پے درپے انتقال کا بڑا رنج ہوا اور اس نے غایتِ افسوس میں کہا کہ فقہ ونحو دونوں کومیں نے رے میں دفن کردیا۔
قبولِ روایت میں امام محمد کی سختی کا اندازہ اس سے ہوتا ہے کہ وہ اہلِ عدل کے متعلق فرماتے تھے کہ ایسے اہلِ عدل جن کا عقیدہ ہے کہ جوکاذب ہے وہ صرف فاسق ہے، ان کی روایت قبول کرنے سے کہیں بہتر ہے کہ اہلِ ہوی کی روایت قبول کرلی جائے، جن کاعقیدہ ہے کہ جوکاذب ہے وہ کافر ہے۔
کذب سے کوئی کافر نہیں ہوتا؛ مگر اس زمانہ میں جھوٹی روایتیوں کی بہتات اور ان کے قبول کرنے میں عدمِ اعتنا کی بناپر امام محمد کی یہ سختی اور احتیاط بالکل درست تھی۔
عموماً ایسا ہوتا ہے کہ لوگ روایت کے منشاومقصد کونہیں سمجھتے؛ لیکن روایت کرنا شروع کردیتے ہیں، جس کی وجہ سے بہت سی غلط باتیں رواج پاجاتی ہیں، امام محمد رحمہ اللہ نے اسی وجہ سے اپنی کتابوں کی روایت کرنے میں یہ قوید لگادی تھیں:
حلم وبردباری کے وہ مجسمہ تھے، امام شافعی رحمۃ اللہ علیہ فرماتے ہیں، میں نے امام محمد رحمہ اللہ جیسا حلیم آدمی نہیں دیکھا وہ اپنے مزاج کے خلاف بات سنتے اور برداشت کرجاتے تھے۔
طلبہ ان سے ہرقسم کے سوالات اور بحث ومباحثہ کرتے تھے؛ مگران کی پیشانی پربل نہیں آتا تھا، امام شافعی رحمہ اللہ فرماتے تھے کہ میں نے امام محمد ہی کوایک ایسا آدمی پایا کہ وہ بحث ومباحثہ کے وقت چیں بہ جبیں نہیں ہوتے تھے۔
امام مالک، ابراہیم بن محمد بن ابی یحییٰ، عبیداللہ بن عمر، عبداللہ بن عمر بن حفص، خارجہ بن عبداللہ ابن سلیمان، محمد بن صلال، ضحاک بن عثمان، اسماعیل بن رافع، عطاف بن خالد، اسحاق بن حازم، ہشام ابن سعید، اسامہ بن زیداللیثی، داؤد بن قیس الفراء، عیسیٰ بن ابی عیسیٰ الخیاط، عبدالرحمن بن ابی الزناد، محمد بن عبدالرحمان بن ابی ذئب چشم بن عراک رحمہم اللہ۔
قرآن و فقہ کے علاوہ حدیث کا ذوق بھی امام محمد کو شیخین رحمہ اللہ ہی کی صحبت میں پیدا ہو چکا تھا؛ لیکن اس حلقہ درس کی اصلی خصوصیت فقہ و قرآن تھی اس لیے ان کو کسی ایسے استاد کی ضرورت تھی جو خالص حدیث کا ذوق رکھتا ہو، اس کے لیے انہوں نے دربارِ نبوی صلی اللہ علیہ وسلم کا رُخ کیا اور امام مالک رحمہ اللہ کی خدمت میں حاضر ہوئے۔
اسی ذکاوت و ذہانت اور علمی ذوق وانہماک کا نتیجہ تھا کہ بیس ہی برس کی عمر میں مسندِ درس کی زینت بنا دئیے گئے اور کوفہ، بصرہ، شام، ہرات، رے، نیشاپور، حلب، بخارا اور اقصائے مغرب؛ غرض دنیائے اسلام کے گوشہ گوشہ سے تشنگانِ علم آکر اس سر چشمۂ علم سے سیراب ہونے لگے۔
کبھی کبھی آپ کے پاس عورتیں بھی استفادہ کے لیے آیا کرتی تھیں، ان کے لیے بھی آپ نے رات ہی کا وقت رکھا تھا، محمد بن سماعہ کا بیان ہے کہ ایک بار دس رومی لونڈیاں انشاء اور عربیت میں ماہر ہوکر استفادہ کے لیے آپ کے یہاں آئی ہوئی تھیں۔
امام محمد رحمہ اللہ نے نکاح اور اولاد کے متعلق تذکروں میں کوئی تفصیل نہیں ملتی، بعض روایتوں میں آپ کی ایک بہو کا ذکر آتا ہے، جس سے معلوم ہوتا ہے کہ آپ کی شادی ہوئی تھی اور آپ نے ایک صاحبزادی بھی یادگار چھوڑی تھی۔
ابوالعوام عبدالعزیز بن الربیع البصری، ہشام بن ابی عبداللہ الربیع بن الضبی، ابوجرہ واصل ابن عبدالرحمٰن، سعید بن ابی عروبہ، اسماعیل بن ابراہیم البصری، مبارک بن فضالہ رحمہ اللہ۔
سفیان بن عیینہ، زمعہ بن صالح، اسماعیل بن عبدالملک، طلحہ بن عمرو، سیف بن سلیمان، ابراہیم ابن یزید الاموی، زکریا بن اسحاق، عبداللہ بن عبدالرحمان بن یعلی الثقفی رحمہم اللہ۔
نسبت شیبان کے متعلق مختلف آراء ہیں بعض کہتے ہیں کہ یہ قبیلہ کی طرف نسبت ہے اور بعض محققین کے نزدیک نسبت ولائی ہے کیونکہ آپ کے والد بنو شیبان کے غلام تھے۔
ہرات ایک قدیم شہر ہے جس میں کئی تاریخی عمارات آج بھی قائم ہیں حالانکہ گذشتہ چند دہائیوں کی خانہ جنگی اور بیرونی جارحیت کے باعث شہر کو زبردست نقصان پہنچا ہے۔
1381ء میں یہ شہر امیر تیمور کے غیظ و غضب کا نشانہ بنا تاہم اس کے بیٹے شاہ رخ تیموری نے اسے از سر نو تعمیر کیا اور ہرات تیموری سلطنت کا اہم مرکز بن گیا۔
ہرات کے تمام باشندوں میں احساس کمتری ہے جو اپنی افغانی قومیت سے انکار کرتے ہیں اور کرغیز اور منگول قومیت کا دعویٰ کرتے ہیں کیونکہ افغانستان ایک غریب اور پسماندہ ملک ہے جو مغرب اور اسرائیل کے زیر تسلط ہے۔
جین مت جو جین شاسن اور جین دھرم کے ناموں سے بھی معروف ہے، ایک غیر توحیدی بھارتی مذہب ہے جو تمام ذی روح اور ذی حیات اجسام کے حق میں اہنسا کی تعلیم دیتا ہے، نیز جملہ مظاہر زندگی میں مساوات اور روحانی آزادی کا حامی ہے۔
روایتی طور پر جین مت کے پیروکار اپنے مذہب کی ابتدا ان چوبیس تیرتھنکروں کے سلسلہ کو قرار دیتے ہیں جن میں پہلا تیرتھنکر رشبھ دیو اور آخری مہاویر تھے۔
ہندوستان میں ایک طویل عرصہ تک جین مت ہندوستانی ریاستوں اور مملکتوں کا سرکاری مذہب رہا ہے، نیز برصغیر ہند میں اس مذہب کی کافی اشاعت ہوئی تھی۔
جین مت کے پیروکار بھارت میں 4.2 ملین ہیں، نیز دنیا کے دیگر ممالک بیلجیئم، کینیڈا، ہانگ کانگ، جاپان، سنگاپور اور ریاستہائے متحدہ امریکا میں مختصر تعداد میں موجود ہیں۔
مہاویر جو جین مت میں اپنے دور کے آخری عظیم تیرتھنکر ہونے کی وجہ سے انتہائی قابل تعظیم سمجھے جاتے ہیں، غالب گمان یہی ہے کہ وہ جین مت کے بانی نہیں ہیں۔
ان کے مقدس مقامات میں سماتا کا پہاڑ جہاں مہا ویر کا انتقال ہوا تھا، کوہ آبو راجستھان، شراون بیلاگولہ اور گومٹھیشور کرناٹک مجسمہ ہے۔
قرآن میں دھر کا لفظ سورۃ الدھر میں آیا اور پھر سورۃ الجاثیہ میں یہ مفہوم اپنے سیاق و سباق کے حوالے سے گمراہ اور غیر خدائی لوگوں کے لیے استعمال ہوا اور یہی تصور ہے کہ جس نے لفظ دھر کو اس کے خاصے جداگانہ اور فلسفیانہ مفہوم میں دھریت کے معنی دیے۔
اسلامی اصطلاح میں ملحد فی الدین ایسے ہی شخص کے لیے آتا ہے کہ جو سچی سے انحراف کرتا ہو اور ایسی باتیں اور خیالات کو متعارف کرتا ہو کہ جو اصل مذہب کی تعلیمات سے ثابت نا ہوں کی اصطلاح بھی دیکھنے میں آتی ہے جبکہ اس کے برخلاف دہریہ اس کو کہا جاتا ہے کہ جو خدا پر یقین ہی نا رکھتا ہو اور دنیا کی لافانیت کا قائل ہو باالفاظ دیگر لامذہب ہو۔
لفظ دہر قرآن کی سورت الدہر کی آیت ایک میں ایسے وقت کے معنوں میں آیا ہے کہ جو عرصے تک پھیلا ہوا یعنی ایک زمانہ ہو اور اس آیت میں انسان کو یاد دلایا گیا ہے کہ ایک ایسا زمانہ تھا کہ جب اس کا کوئی وجود نہیں تھا، یعنی اس کی تشریح کے الفاظ میں یوں کہا جاسکتا ہے کہ انسان کی اللہ کی جانب سے تخلیق کی گئی یا یوں بھی کہ سکتے ہیں کہ اس کی ازلی حیثیت کچھ نا تھی اس کے علاوہ قرآن کی پینتالیسویں سورت الجاثیہ کی آیت 24 میں دھر کا لفظ اسی تخلیقی نوعیت کی وضاحت میں آتا ہے کہ ---- تـــرجـــمہ: اور کہتے ہیں یہ لوگ کہ نہیں ہے زندگی مگر یہی ہماری دنیاوی زندگی۔